**IZJAVA O OSLOBAĐANJU ORGANIZATORA OD ODGOVORNOSTI**

**Događaj: BANJA LUKA MARATON 2022**

**Mesto održavanja: Banja Luka**

**Datum održavanja: 10.10.2022 godine**

**Kontakt telefon: 065 583 301**

***Da biste se registrovali i zvanično postali učesnik dogadjaja*** ***, morate potvrditi da se slažete sa slijedećim pravilima. Pravila važe za sve učesnike i molimo vas da ih pažljivo pročitate.***

*Popunjavanjem prijave na našem sajtu, automatski prihvatate i sve što je navedeno u ovom pravilniku*

*Pravila iz ovog dokumenta su obavezujuća za sve trkače i organizatore i sadrže smijernice vezane za samu trku i organizaciju ove sportske manifestacije.*

*Organizator preduzima sve moguće mjere da bi učesnici događaja bili bezbjedni. Svi učesnici prihvataju da trče na svoj sopstveni rizik*

1. OPŠTI USLOVI: Kao uslov mog učešća na događaju: **BANJA LUKA MARATON 2022** izjavljujem da sam se dobrovoljno prijavio na ovo takmičenje i da na njemu nastupam kao učesnik isključivo na sopstvenu odgovornost te da sam upoznat sa mogućim rizicima učešća. Oslobađam odgovornosti organizatora, ostale takmičare i treće osobe za eventualne nezgode, povrede, narušeno zdravstveno stanje i svake druge materijalne i nematerijalne štete koje sam prouzrokovao ili pretrpeo, a koje mogu nastati kao posledica mog učestvovanja u takmičenju, te se odričem prava na naknadu štete sa navedenih osnova.

3. POŠTOVANjE PRAVILA: Upoznat sam sa pravilima takmičenja o učešću i pravilima na navedenom takmičenju te potvrđujem da ista razumijem i prihvatam. Obavezujem se pridržavati svih pravila i svih pisanih i usmenih uputa datih od strane ovlašćenih lica. Prihvatam da nepoštovanje naznačenih pravila sa moje strane može imati za diskvalifikaciju, bez prava povraćaja startnine.

4. ZDRAVSTVENO STANJE: U dobrom sam zdravstvenom stanju za učestvovanje i takmičenje na ovom događaju i uradio sam ljekarski pregled. Potvrđujem da sam svjestan svih rizika svojstvenih treningu i takmičenju te oslobađam odgovornosti organizatora, ostale takmičare i treće osobe za bilo kakve nezgode, povrede ili narušeno zdravstveno stanje koje može nastati kao posljedica učestvovanja na takmičenju.

7. OTKAZIVANJE: Učesnik trke može otkazati svoje učešće u trci putem pismenog obavještenja (uključujući faks, poštu ili elektronsku komunikaciju) u roku od 14 dana od dana transakcije, pod uslovom da je otkaz izvršen najmanje dva radna dana pre početka trke. Nema refundacije novca, ali se registracija može prenijeti na drugu osobu.

**OBAVJEŠTENjE O PRIKUPLjANjU I OBRADI PODATAKA O LIČNOSTI**

U skladu sa Zakonom o zaštiti podataka o ličnosti, sva lica moraju biti obavještena i dati saglasnost na obradu njihovih ličnih podataka, prenošenje tih podataka trećim licima, i njihovo iznošenje u druge zemlje. TRK je posvijećen ispunjenju svojih zakonskih obaveza, tome da se sa Vašim podacima o ličnosti postupa povjerljivo. TRK upućuje ovo obavještenje kako bismo Vas obavijestili o svojoj politici u pogledu postupanja sa podacima o ličnosti, kao i da bismo dobili Vaš pristanak za obradu nekih podataka o ličnosti. U  svrhu organizacije **BANJA LUKA MARATON 2022** kao i u svrhu obrade rezultata kao i brze i pravovremene reakcije u slučaju vanrednih okolnosti potrebno je izvršiti prikupljanje i obradu podataka o ličnosti. U te svrhe, potrebno je izvršiti prikupljanje slijedećih podataka o ličnosti: Ime, Prezime; Datum rođenja; Pol; Kontakt osoba; broj telefona;

Po prikupljanju navedenih podataka o ličnosti, biće preduzete sledeće aktivnosti u pogledu obrade: prikupljanje, bilježenje, prepisivanje, pretraživanje, razvrstavanje, pohranjivanje, ukrštanje, objedinjavanje, korišćenje, stavljanje na uvid, organizovanje, prilagođavanje, prikrivanje. TRK preuzima obavezu da na odgovarajući način zaštiti prikupljene podatke od zloupotrebe, uništenja, gubitka, neovlašćenih izmjena ili pristupa. TRK će preuzeti sve neophodne mjere sa aspekta tehničke zaštite, ljudskih resursa i organizacionih mera kako bi osigurali zaštitu u skladu sa uspostavljenim standardima, kako bi se podaci o ličnosti zaštitili od gubitka, štete, neovlašćenog pristupa, izmjena, objavljivanja ili bilo koje druge zloupotrebe, kao i da uspostavi obavezu čuvanja podataka o ličnosti kao povjerljive informacije za sva lica koja budu uključena u obradu podataka o ličnosti. U skladu sa Zakonom, Vi imate pravo da opozovete svoj pristanak na obradu podataka o ličnosti, pisanim ili usmjenim putem, u kom slučaju postoji mogućnost Vaše odgovornosti za štetu koja nastane usled takvog opoziva pristanka. Svaki vid obrade podataka o ličnosti poslije opoziva pristanka na obradu smatraće se nedozvoljenim. U slučaju nedozvoljene obrade podataka o ličnosti, ovlašćeni ste da zahtijevate od TRK-a ispravku, dopunu, ažuriranje, brisanje podataka, kao i prekid obrade. Nedozvoljena obrada može proizvesti krivičnu i ugovornu odgovornost TRK. Za sva pitanja u  pogledu gore iznijetih informacija, molimo Vas obratite se putem elektronske pošte na info@banjalukamaraton.com

**SAGLASNOST ZA PRIKUPLjANjE I OBRADU PODATAKA O LIČNOSTI**

Saglasan-na sam da TRK prikuplja, koristi i vrši obradu (kompjutersku i manuelnu) mojih podataka o ličnosti, uključujući  ime, prezime, pol, ime kontakt osobe; Razumijem i saglasan-na sam da će navedeni podaci o ličnosti biti prikupljani, korišćeni i obrađivani za svrhe koje su navedene u Obavještenju o prikupljanju, obradi i iznošenju podataka o ličnosti.

U skladu sa zakonskim zahtjevima, ovim potvrđujem da sam obavješten o slijedećem:

* Identitetu lica koje je odgovorno za obradu podataka;
* Načinu korišćenja podataka;
* Svrsi prikupljanja i dalje obrade podataka;
* Identitetu lica koja će koristiti podatke;
* Pravnom osnovu za davanje podataka;
* Pravu na opoziv pristanka na obradu;
* Pravima koja mi pripadaju licu u slučaju nedozvoljene obrade;
* Svim drugim pravima i obavezama koja mi pripadaju na osnovu Zakona;

Razumijem da je potrebno da se obratim u TRK-u, u slučaju da imam bilo kakva pitanja u pogledu svojih podataka o ličnosti, te kako bi se koristio bilo kojim pravom koje imam u tom pogledu.